27 Davide wakati mu mtima wake: “Zuŵa ndimoza, nizamufwa mu woko la Sauli. Ipo chiwemi nichimbilire+ ku charu cha Ŵafilisiti. Sauli wavukenge kunipenja mu vigaŵa vyose vya Israyeli+ ndipo niponenge ku woko lake.”2 Ntheura Davide wakawuka pamoza na ŵanalume 600+ awo ŵakaŵa nayo, ŵakaluta kwa Akishi+ mwana wa Mawoki, themba la Gati.3 Davide wakakhala na Akishi mu Gati, iyo na ŵanalume ŵake, waliyose na ŵamunyumba yake. Davide wakaŵa na ŵawoli ŵake ŵaŵiri, Ahinowamu+ Muyezireli na Abigelu+ Mukarimeli, chokoro cha Nabala.4 Sauli wakati wapulika kuti Davide wachimbilira ku Gati, wakaleka kumupenja.+5 Davide wakati kwa Akishi: “Usange nasanga uwemi pamaso pinu, munipe malo mu umoza wa misumba ya ku mizi, kuti nkhakhaleko. Ka muteŵeti winu wachite kukhala pamoza na imwe mu msumba wachifumu?”6 Pa zuŵa lira Akishi wakamupa Zikilagi.+ Lekani Zikilagi ngwa mathemba gha Yuda m’paka lero.7 Davide wakakhala ku mizi ya Ŵafilisiti chaka chimoza na myezi yinayi.+8 Davide wakakweranga na ŵanalume ŵake kukawukira Ŵageshuri,+ Ŵagizi, na Ŵaamaleki,+ pakuti ndiwo ŵakakhalanga mu charu kwambira ku Telamu m’paka ku Shura,+ kukafika ku charu cha Eguputo.9 Para Davide wawukira charu, wakasidangamo munthu chara, kwali ni mwanalume panji mwanakazi.+ Wakayoranga mberere, ng’ombe, mbunda, ngamila, na vyakuvwara, na kuwelera kwa Akishi.10 Akishi wakamufumbanga kuti: “Kasi muhanya uno wakarwanga nkhu?” Davide wakatenge: “Chigaŵa cha kumwera* kwa Yuda”+ panji “Chigaŵa cha kumwera kwa Ŵayerahimeli”+ panji “Chigaŵa cha kumwera kwa Ŵakeni.”+11 Davide wakasidangako munthu chara, kwali ni mwanalume panji mwanakazi kwiza nayo ku Gati, chifukwa wakatenge: “Kuti ŵaleke kukatiphara kuti: ‘Ivi ndivyo Davide wanguchita.’” (Ndimo wakachitiranga nyengo yose iyo wakakhalira mu mizi ya Ŵafilisiti.)12 Ntheura Akishi wakamugomezga Davide, mu mtima wake wakatenge: ‘Wajitinkhiska ku ŵanthu ŵakwake, Ŵaisrayeli. Sono waŵenge muteŵeti wane muyirayira.’
tum_Latn